kardosdrur/scandi-wiki huggingface dataset:
Teemu Pukki

Teemu Pukki (født 19. marts 1990) er en finsk professionel fodboldspiller, der spiller for Minnesota United i den amerikanske Major League Soccer. Han er også på s landshold. Han er primært angriber, men kan også spille på kanterne.

Karriere

FC Koo Tee Pee 
Pukkis seniorkarriere startede, da han fik debut for FC Koo Tee Pee i 2006. Janne Hyppönen gav ham debut, da han skiftede ham ind i kampen mod HJK Helsinki den 21. april 2006. Efter at have spillet flere kampe resten af Veikkausliga-sæsonen, blev han kåret til årets spiller i Finland af Finlands fodboldforbund.

Pukki forlængede sin kontrakt i maj 2007, til og med 2009. I 2007 spillede han 24 ligakampe, og da han scorede den 3. maj 2007 mod FC Vikings, blev han den først til at være født i 1990'erne til at score i Veikkausligaen. Han scorede tre mål i sæsonen, og blev kåret til årets næstbedste angriber i ligaen.  I løbet af sæsonen havde Pukki været til prøvetræning i Sevilla FC, og i november annoncerede klubben, at de havde købt ham.

Sevilla 
Pukki skiftede i 2009 til Sevilla, hvor det dog kun blev til en enkelt kamp.

Schalke 04 
Han skiftede i 2009 til Schalke med stor succes, men pga. en knæskade var det svært for Pukki at komme på førsteholdet igen. Så han så sig nødsaget til at skifte klub og kom derpå til Celtic.

Celtic 
I Celtic blev det dog kun til 29 kampe på 2 år, med 7 mål. Men han havde svært ved at rejse sig efter en knæskade, og rejste derfor mod Danmark. Først på en lejeaftale og senere blev han så solgt dertil.

Brøndby 
Pukki skiftede i sommeren 2014 fra Celtic til Brøndby IF på en lejeaftale gældende for sæsonen 2014-15.

I sommeren 2015 blev lejeaftalen erstattet med en permanent 3-årig aftale.

Pukki spillede i Brøndby frem til kontraktens udløb, hvorpå parterne ikke kunne opnå enighed om en forlængelse. Han nåede at score 72 mål for klubben.

Norwich 
Efter udløbet af kontrakten i Brøndby skiftede Pukki til Norwich City, hvor han er på kontrakt til sommeren 2021.

Hæder

Individuelt 
 Månedens Superligaspiller, august 2016.

Referencer

Eksterne henvisninger 

 Teemu Pukki  på det finske fodboldforbunds hjemmeside 
 

Personer fra Kotka
Fodboldspillere fra Finland
Fodboldspillere fra Sevilla Atlético
Fodboldspillere fra Sevilla FC
Fodboldspillere fra HJK Helsinki
Fodboldspillere fra FC Schalke 04
Fodboldspillere fra Celtic F.C.
Fodboldspillere fra Brøndby IF
Deltagere ved det europæiske mesterskab i fodbold 2020
Retten i Nykøbing Falster

Retten i Nykøbing Falster er en byret i Nykøbing Falster. Retskredsen for retten dækker Lolland, Guldborgsund og Vordingborg Kommune.

Retten har en retspræsident og otte dommere og behandler særligt mange fogedsager.

Retten har til huse Vestensborg Allé 8 i Nykøbing Falster i en bygning på 4.500 m2 opført i 1951. I 1995 blev den ombygget til kontorer, og i 2007 flyttede retten ind. I 2011 blev bygningen købte PensionDanmark bygningen af Ejendomsselskabet Vestensborg Allé, der ejes af Nobel-familien. PensionDanmark ejer også Retten i Hillerød, Helsingør, Hjørring og Næstved og udlejer bygningen i Nykøbing Falster til retten frem til 2024.

Giuseppe Scocozza har været retsassessor (dommerfuldmægtig) i Retten i Nykøbing Falster.

Referencer

Eksterne henvisninger 
Rette i Nykøbing Falster

Nykøbing Falster
Nykøbing Falster
Albert Gemmrich

Albert Gemmrich (født 13. februar 1955 i Haguenau, Frankrig) er en tidligere fransk fodboldspiller (angriber).

Gemmrich spillede hele sin karriere i hjemlandet, hvor han var tilknyttet Strasbourg, Lille, Bordeaux og Nice. Hos Strasbourg var han med til at vinde det franske mesterskab i 1979.

Gemmrich spillede desuden fem kampe og scorede to mål for Frankrigs landshold. Hans første landskamp var en venskabskamp mod Italien 8. februar 1978, hans sidste et opgør mod Spanien 8. november samme år.

Titler 
Ligue 1
 1979 med RC Strasbourg

Referencer

Eksterne henvisninger 
 

Fodboldspillere fra Frankrig
Fodboldspillere fra Girondins Bordeaux
Fodboldspillere fra Lille OSC
Fodboldspillere fra OGC Nice
Fodboldspillere fra RC Strasbourg
Marc Keller

Marc Keller (født 14. januar 1968 i Colmar, Frankrig) er en tidligere fransk fodboldspiller (midtbane).

Kellers karriere strakte sig over 15 år, og blev tilbragt i henholdsvis Frankrig, Tyskland og England. Han startede karrieren i hjemlandet hos FC Mulhouse og RC Strasbourg og var efterfølgende udlandsprofessionel hos Karlsruhe, West Ham, Portsmouth og Blackburn. Hos både Karlsruhe og West Ham var han med til at vinde UEFAs sommerturnering Toto Cuppen.

Keller spillede desuden seks kampe og scorede ét mål for Frankrigs landshold. Hans første landskamp var en EM-kvalifikationskamp mod Israel 15. november 1995, hans sidste en venskabskamp mod Rusland 25. marts 1998.

Titler 
UEFA Intertoto Cup
 1996 med Karlsruhe
 1999 med West Ham

Referencer

Eksterne henvisninger 
 

Fodboldspillere fra Frankrig
Fodboldspillere fra Karlsruher SC
Fodboldspillere fra FC Mulhouse
Fodboldspillere fra West Ham United F.C.
Fodboldspillere fra RC Strasbourg
Fodboldspillere fra Blackburn Rovers F.C.
Fodboldspillere fra Portsmouth F.C.
Personer fra Colmar
Marcel Dib

Marcel Dib (født 10. august 1960 i Marseille, Frankrig) er en tidligere fransk fodboldspiller (midtbane).

Dib tilbragte hele sin karriere i hjemlandet, hvor han repræsenterede Toulon, Monaco, Bordeaux og Marseille. Længst tid var han tilknyttet Monaco, hvor han spillede i otte år og var med til at vinde både det franske mesterskab og pokalturneringen Coupe de France.

Dib spillede desuden seks kampe for Frankrigs landshold. Hans første landskamp var en venskabskamp mod Spanien 23. marts 1988, hans sidste et opgør mod DDR 24. januar 1990.

Titler 
Ligue 1
 1988 med AS Monaco

Coupe de France
 1991 med AS Monaco

Referencer

Eksterne henvisninger 
 

Fodboldspillere fra Frankrig
Fodboldspillere fra Girondins Bordeaux
Fodboldspillere fra AS Monaco FC
Fodboldspillere fra Olympique Marseille
Fodboldspillere fra Sporting Toulon Var
Personer fra Marseille
Roger Jouve

Roger Jouve (født 11. marts 1949 i Marseille, Frankrig) er en tidligere fransk fodboldspiller (midtbane).

Jouve startede sin karriere hos OGC Nice i 1965 og spillede for klubben de næste 13 sæsoner, hvoraf langt størstedelen blev tilbragt i Ligue 1. Han sluttede karrieren af med to sæsoner hos RC Strasbourg, og var med til at sikre klubben det franske mesterskab i 1979. Han nåede gennem karrieren i alt at spille over 300 kampe i Ligue 1.

Jouve spillede desuden syv kampe og scorede ét mål for Frankrigs landshold. Hans første landskamp var en venskabskamp mod Grækenland 8. september 1973, hans sidste et opgør mod USA 2. maj 1979.

Titler 
Ligue 1
 1979 med RC Strasbourg

Referencer 

 

Fodboldspillere fra Frankrig
Fodboldspillere fra OGC Nice
Fodboldspillere fra RC Strasbourg
Personer fra Marseille
Samtgemeinde Liebenau

Samtgemeinde Liebenau er en Samtgemeinde ("fælleskommune" eller amt) nord for Nienburg. mod vest i den centrale del af Landkreis Nienburg/Weser i den tyske delstat Niedersachsen. Administrationen ligger i byen Liebenau.

Geografi 
Samtgemeinde Liebenau ligger mellem Weser (ca. 15 kilometer vest for landkreisens administrationsby Nienburg/Weser) og vestskråningerne af Nienburg-Meppener Gestplatteau. Samtgemeinde Liebenau har et areal på 71,96 km². Med 81 indbyggere pr. km² er Liebenau relativt tyndt beboet.

Inddeling 
I Samtgemeinde Liebenau ligger kommunerne:
 Binnen,
 Liebenau
 Pennigsehl.

Eksterne kilder/henvisninger 

 Samtgemeinde Liebenaus websted
Europa Cup i ishockey 1967-68

Europa Cup 1967-68 var den tredje udgave af Europa Cup'en i ishockey, arrangeret af International Ice Hockey Federation. Turneringen blev spillet i perioden fra oktober 1967 til 6. april 1968 og havde deltagelse af 16 klubhold fra 15 forskellige nationer.

Turneringen blev vundet af TJ ZKL Brno fra Tjekkoslovakiet, som i finalen besejrede landsmændene fra ASD Dukla Jihlava med 6-3 over to kampe, og som dermed forsvarede sin titel fra den foregående sæson. Det var tredje sæson i træk, at det tjekkoslovakiske hold vandt turneringen.

Format og hold 

De nationale mestre i sæsonen 1966-67 i IIHF's medlemslande i Europa kunne deltage i turneringen, sammen med den forsvarende mester, TJ ZKL Brno. Turneringen blev afviklet som en cupturnering. Hvert opgør blev afgjort over to kampe, idet holdene mødtes på både hjemme- og udebane, og opgørene blev afgjort i form at summen af de to resultater. Hvis dysten endte uafgjort, blev opgøret afgjort i straffeslagskonkurrence umiddelbart efter den sidste kamp.

De to tjekkoslovakiske hold trådte først ind i turneringen i semifinalerne, mens de andre 14 hold spillede om de sidste to ledige pladser i semifinalerne.

Resultater

Første runde 

Kampene i første runde blev spillet i oktober og november 1967.

Anden runde 

Anden runde blev spillet i november og december 1967.

Kvartfinaler 

Kvartfinalerne blev spillet i december 1967 og januar 1968.

Semifinaler 

I semifinalerne trådte de forsvarende mestre, TJ ZKL Brno, og de tjekkoslovakiske mestre ASD Dukla Jihlava, ind i turneringen.

Finale

Kilder / eksterne henvisninger 
 Hockey Archives - Coupe d'Europe 1967/68

Noter 

1967-68
Ishockey i 1967
Ishockey i 1968
Binnen

Binnen er en kommune med godt 1.000 indbyggere (2012), beliggende mod vest i centrale del af Landkreis Nienburg/Weser, i den tyske delstat Niedersachsen.

Geografi 
Binnen ligger ca. 7 km sydvest for Nienburg omkring midtvejs mellem Bremen og Hannover vest for floden Weser. Den er en del af Samtgemeinde Liebenau, der har administrationsby i byen Liebenau.

Inddeling 
I kommunen ligger landsbyerne
 Binnen
 Bühren
 Glissen

Eksterne kilder/henvisninger 

 på Samtgemeinde Liebenaus websted
 Historier fra Binnen
Indflydelse (flertydig)

Indflydelse har flere betydninger:
 Indflydelse - magtmæssig indflydelse
 Social indflydelse - social eller psykologisk indflydelse
Gru

Gru kan have flere betydninger:

 GRU - Ruslands militære efterretningstjeneste
 Gru (tegneserie) - et dansk tegneseriehæfte udgivet i 1972-75 af forlaget Interpresse
Gru (tegneserie)

Gru var et tegneseriehæfte, der blev udgivet af forlaget Interpresse i perioden mellem 1972 og 1975. Bladets redaktør var Uno Krüger, der skrev i bladet som Fætter Madikke.

Gru var et såkaldt horror-magasin og indeholdt tegneserier med et makabert - og til tider endog humoristisk - islæt. Serierne handlede ofte om varulve, zombier m.v. og var typisk hentet fra de amerikanske magasiner Eerie og Creepy. Serierne var tegnet af bl.a. Alex Toth, Al Williamson, Esteban Maroto, Wally Wood, Ricard Corben, John Severin, Steve Englehart og Steve Ditko.

De danske forfattere Erwin Neutzsky-Wulff og Per Sanderhage bidrog til Gru med bl.a. en række noveller. Enkelte af Neutzsky-Wulffs noveller fra Gru blev sidenhen inkluderet i novellesamlingen Ulvens arv (1984), mens Sanderhages fortællinger om lejemorderen Luckner blev genudgivet i novellesamlingen En sag for Luckner (2017).

I 1975 lukkede Interpresse bladet efter udgivelse af 30 magasiner. Der blev endvidere udgivet 4 hæfter og et minialbum.

Velholdte magasiner er i dag samlerobjekter og kan indbringe flere hundrede kroner pr. blad.

Bladet har sat kulturelle spor i form af bl.a. tegneserien Slim nr. 7 (1991) samt novellesamlingen Det grufulde bibliotek (2018), hvor bogstaverne GRU i titlen på omslaget er udformet som en præcis kopi af tegneseriebladets logo.

Eksterne links 
 Omtale på comicwiki.dk
 Omtale i Den Store Danske
 Oversigt over priser for Gru-blade på pegasus.dk

Tegneserier fra Danmark
Skarrild Skole

Skarrild Skole er en folkeskole i Skarrild by i Herning Kommune. Skolen har ca. 130 elever fordelt på 7 klasser fra børnehaveklasse til 6. klasse. Skolen ligger i Herning Kommunes sydvestlige del, den betjener arealmæssigt et af kommunens største skoledistrikter, og der er oprettet en skolebusordning. Skarrild skole har mediatek og flere fleksible klasselokaler grænsende op til børnehave og et nyt kultur- og idrætscenter.

Eksterne henvisninger 
 Skarrild skole (på Skarrild.dk)

Folkeskoler i Herning Kommune
Skarrild
Fabrice Poullain

Fabrice Poullain (født 27. august 1962 i Alençon, Frankrig) er en tidligere fransk fodboldspiller (midtbane).

Poulain spillede hele sin karriere i hjemlandet, hvor han var tilknyttet Nantes, Paris Saint-Germain, Monaco og Nice. Han var med til at vinde det franske mesterskab med både Nantes og PSG, og spillede i alt gennem karrieren næsten 300 kampe i Ligue 1.

Poulain spillede desuden ti kampe og scorede ét mål for Frankrigs landshold. Hans første landskamp var en VM-kvalifikationskamp mod DDR 11. september 1985, hans sidste et opgør mod Marokko 5. februar 1988.

Titler 
Ligue 1
 1983 med FC Nantes
 1986 med Paris Saint-Germain

Referencer

Eksterne henvisninger 
 

Fodboldspillere fra Frankrig
Fodboldspillere fra Paris Saint-Germain
Fodboldspillere fra AS Monaco FC
Fodboldspillere fra OGC Nice
Fodboldspillere fra FC Nantes
Bernard Zénier

Bernard Zénier (født 21. august 1957 i Giraumont, Frankrig) er en tidligere fransk fodboldspiller (angriber).

Zénier spillede hele sin karriere i hjemlandet, hvor han var tilknyttet Metz, Nancy, Bordeaux og Marseille. Længst tid tilbragte han hos Metz, hvor han i 1988 var med til at vinde pokalturneringen Coupe de France, og i 1987 desuden sikrede sig topscorertitlen i Ligue 1. I sin ene sæson hos Bordeaux vandt han det franske mesterskab, det eneste han sikrede sig i løbet af karrieren.

Zénier spillede desuden fem kampe og scorede ét mål for Frankrigs landshold. Hans første landskamp var et opgør mod Vesttyskland 23. februar 1977, hans sidste en EM-kvalifikationskamp mod DDR 18. november 1987.

Titler 
Ligue 1
 1984 med Bordeaux

Coupe de France
 1988 med Metz

Referencer

Eksterne henvisninger 
 

Fodboldspillere fra Frankrig
Fodboldspillere fra Girondins Bordeaux
Fodboldspillere fra AS Nancy
Fodboldspillere fra Olympique Marseille
Fodboldspillere fra FC Metz
Ringvej Syd (Randers)

Ringvej Syd er en 2+1 sporet motortrafikvej, der går mellem E45 Nordjyske Motorvej ved frakørsel 43 Sdr. Borup og tilslutningsanlægget med Grenåvej sydvest for Assentoft. Motortrafikvejen er 4,6 km lang og forløber syd om Randers. Den er en del af Primærrute 21 og Primærrute 16. Ved tilslutningsanlægget med Grenåvej fortsætter motortrafikvejen som Grenåvej og Primærrute 21 og Primærrute 16.

Historie 
Vejdirektoratet udgav i juni 1992 rapporten Djurslands-forbindelser til den Jyske Motorvej, hvori blev beskrevet 5 muligheder for udbygning af vejforbindelser fra Ebeltoft Færgehavn til motorvej E45 såvel i nordlig som sydlig retning. Som følge heraf blev både det “nordlige og sydlige hængsel” henholdsvis Assentoft-Sdr. Borup og Lisbjerg-Skødstrup medtaget i Trafik 2005. 

1. etape af det “nordlige hængsel” blev indviet i 1996, da den ca. 5 km lange omfartsvej og motortrafikvej syd om Assentoft blev indviet. Vejstrækningen med navnet Grenåvej blev anlagt i henhold til anlægsloven fra 1994, som også indeholdte en projekteringsbemyndelse for 2. etape af motortrafikvejen fra Assentoft til Sdr. Borup ved E45. Den 2. etape af motortrafikvejen fra Assentoft til Sdr. Borup blev åbnet den 3. september 2014 af transportminister Magnus Heunicke og borgmester Claus Omann Jensen, Randers Kommune under navnet Ringvej Syd.

Kilder 

Transport i Randers
Motortrafikveje i Danmark
Bygninger, konstruktioner og anlæg i Randers
Odsherredvej (motortrafikvej)

Odsherredvej  er en 2+1 sporet motortrafikvej mellem Holbæk og Vig. Vejen er en del af primærrute 21 og er i alt 19 km lang. Den åbnede for trafik 29. november 2013 og forventes at betjene 10.000-15.000 køretøjer i døgnet.

Vejen vil aflaste den forhenværende hovedvej rute 21 der var stærkt trafikeret, og som havde problemer med at afvikle trafikken og færgetrækket der kom fra Odden Færgehavn.

Motortrafikvejen er en forlængelse af Holbækmotorvejen, og begynder i en stor fordelerring hvor motorvejen slutter vest for Holbæk. Vejen fører derefter fra motorvejens afslutning over Odsherredsbanen - jernbanen mellem Holbæk og Nykøbing Sjælland - og videre, hvor vejen passerer kanalen Skjolds Løb samt Nordkanalen og Ny Holbækvej, som er udformet som et tilslutningsanlæg med frakørsel til Asnæs.

Vejen føres derefter videre, hvor den passerer den gamle primærrute 21 (Nykøbingvej) og derefter Sidingevej som er lavet som et halvttilslutninganlæg med frakørsel til Vig. Motortrafikvejen forsætter øst om Vig og ender i Holbækvej i et tilslutningsanlæg med frakørsel til Nykøbing Sjælland. Derfra forsætter motortrafikvejen videre som Kirkeåsvejen op til Lumsås. Hvorfra resten af vejen til Sjællands Odde er almindelig hovedlandevej.   

Den 5. maj 2016 besluttede Folketingets partier minus Alternativet og Enhedslisten, at hæve fartgrænsen på motortrafikvejen mellem Holbæk og Vig fra de nuværende 90 km/t til 100 km/t. Da trafikforsøg havde vist at hastighedsgrænsen overholdes bedre, hvis man sætter fartgrænsen op.  

Vejen har en hastighedsgrænse på 100 km/t og er den første motortrafikvej i Danmark, hvor man må køre over 90 km/t.

Kilder 

Transport i Holbæk
Motortrafikveje i Danmark
Great Yarmouth

Great Yarmouth, lokalt ofte bare kendt som Yarmouth, er en af England aller østligste kystbyer, beliggende i Norfolk. Den ligger ved mundingen af floden Yare, omkring 30 km øst for Norwich. Byen er administrationscenter for distriktet Great Yarmouth. 

Byen har vært en ferieby siden 1760, og den giver fra Nordsøen adgang til vandvejene i nationalparken The Broads. Den har i flere hundrede år været en vigtig havn for sildefiskere, og i nyere tid er den blevet en vigtig servicehavn for borerigge.

Historie 
Navnet Yarmouth betyder mundingen (mouth) af floden Yare.
Den ældste navneform er Yernemuth.
Byen ligger lige ved stedet hvor romerne anlagde en militærlejr ved floddalen, som de kaldte Gariannonum, senere forvandsket til Gernemwa.

Mange fiskere fra Cinque Ports flyttede til stedet i angelsaksisk tid, og da normannerne erobrede landet i 1066 var der 70 borgere i Yarmouth. Henrik 1. udnævnte en reeve til at styre byen.

I 1208 gav Johan uden Land borgerne privilegier svarende dem i Oxford.
Disse forstærkedes senere i nye chartere, som bekræftede Great Yarmouths rettigheder i forhold til Little Yarmouth og Gorleston.

En latinskole blev oprettet i 1551.
Den havde hørt hjemme i storhallen til det gamle sygehus, som var grundlagt under Edvard 1. af Thomas Fastolfe.
Den var lukket fra 1757 til 1860, men blev så genåbnet.
I 1872 flyttede den til nye lokaler. 

I maj 1845 blev byen ramt af en katastrofe da en hængebro kollapsede. 79 mennesker omkom, langt de fleste af dem børn.

Under 2. verdenskrig blev Great Yarmouth bombet, men det meste af den gamle by står endnu. Blandt andet finder man en mere end 2 kilometer lang bymur fra middelalderen, hvoraf over 2/3 er bevaret. 11 af de 18 tårne langs muren står også.

På South Quay finder man et handelshus fra det 17. århundrede blandt bygninger fra Tudorerne, georgiansk og victoriansk tid. Indenfor dette kajområde ligger et område kendt som The Rows, en labyrint af gyder. Der var oprindelig hele 145 gyder i det lille område, men nogen af disse er forsvundet som følge af bombning under 2. verdenskrig.

Eksterne henvisninger 

Byer i England
Norfolk
Elof Westergaard

Elof Westergaard (født 31. marts 1962 i Lemvig) er en dansk cand.theol. der siden 2014 har været biskop over Ribe Stift.

Karriere 
Westergaard blev i 1981 student fra Struer Statsgymnasium. Han blev i 1991 uddannet teolog fra Aarhus Universitet.

Præst 
Han blev ordineret som præst i Ribe Domkirke. Elof Westergaard var tidligere sognepræst i Husby og Sønder Nissum sogne i Ribe Stift i perioden 1991-2005. Fra 2005 til 2014 var han præst i Mariehøj Sogn og fra 2009 til 2014 desuden provst i Silkeborg Provsti.

Biskop 
Da Elisabeth Dons Christensen på grund af aldersgrænsen på 70 år, i 2014 skulle gå af som biskop over Ribe Stift, valgte Elof Westergaard i oktober som den første at melde sit kandidatur til posten. I starten af april 2014 blev han foran tre modkandidater i 1. valgrunde valgt som ny biskop over Ribe Stift. Han fik samlet 64,35 procent af stemmerne. 1. juni samme år blev han bispeviet i Ribe Domkirke.

Bibliografi 
 Opstandelsens billeder (2005)
 Sten over Muld (2009)
 Det blændende lys (2012)

Referencer

Eksterne henvisninger 
 Biskoppen  på Ribe Stifts hjemmeside

Personer fra Lemvig
Biskopper over Ribe Stift
Danskere i 1900-tallet
Danskere i 2000-tallet
Personer i Kraks Blå Bog
The Vamps

The Vamps er et britisk pop band der består af medlemmerne Bradley Simpson (Forsanger og guitarist), Connor Ball (basguitarist og sanger), James McVey (guitarist og sanger) og Tristan Evans (sanger og trommeslager). I Danmark er de mest kendte for deres single "All Night", som er lavet i samarbejde med norske Matoma. Gruppen blev dannet i begyndelsen af 2012 og underskrev en kontakt hos Mercury Records i november samme år. The Vamps støttede McFly på deres Memory Lane Tour i begyndelsen af 2013, de optrådte også på flere festival arrangementer rundt om i Storbritannien som støtte for bands som The Wanted, JLS, Little Mix, Lawson og Demi Lovato.

Medlemmer

Brad Simpson 
Bradley William "Brad" Simpson, født . Brad er vokalist, guitarist og kan spille klaver. Er fra Sutton Coldfield, West Midlands. Brad mødte James McVey via YouTube i 2011, og de har arbejdet på deres debutalbum siden.

James McVey 
James Daniel McVey, født . Han er guitarist og vokalist. Oprindeligt er han fra Chester, men han flyttede til syd, da han var fire år gammel. Han elsker at rejse til nye steder, opleve nye og forskellige kulturer. Han har en søster og en kat. James mødte Brad Simpson via YouTube i 2011, og de har arbejdet på deres debutalbum siden.

Connor Ball 
Connor Samuel John Ball, født . Er bassist og vokalist. Født i Aberdeen, Skotland er fra Hatton, Warwickshire. Han var den sidste til at slutte sig til bandet.

Tristan Evans 

Tristan Oliver Vance Evans, født .  Er trommeslager, vokalist og  er fra Exeter. Han fungerer også som producer for bandet, især med deres covers. Tristan kan spille forskellige instrumenter som trommer, guitar og klaver. Han begyndte at spille på trommer i en alder af 7 år, fordi han havde så meget energi, at hans forældre besluttet at han skulle bruge den energi.

Turne 
The Vamps støttede McFly på deres Memory Lane Tour i april og maj 2013 og Selena Gomez på Londons Hammersmith Apollo den 7. og 8. september 2013. I oktober blev det annonceret, at The Vamps ville støtte Taylor Swift på London ben af hendes røde Tour i februar 2014 og The Wanted i Storbritannien og Irland ben af deres Word of Mouth World Tour fra 14 marts - 1 APRIL. Den 12. februar 2014 bandet annonceret, at de vil være hovednavn på deres egen britiske turné i september og oktober 2014

De besøgte Danmark for første gang den 5. juni 2017, da de varmede op for Little Mix på deres "Glory Days Tour". Den 1. juni 2018 kom de igen til Danmark på deres egen "Night & Day Tour".

Diskografi 
 Meet the Vamps (2014)
 Wake Up  (2015)
 Night & Day (night-udgave) (2017) og Night & Day (day-udgave) (2018)

Musikgrupper fra Storbritannien